"ขาหมูนกน้อย" เมนูอร่อยที่มีมานาน ร้านเป็นอาคารสองคูหา อยู่ใกล้กับแยกละแม ถ้าขาล่องจากกรุงเทพอยู่ฝั่งขวา เมื่อถึงแยกละแมให้เลยแยกมาแล้วกลับรถมาที่ร้าน หรือขาขึ้นจากปักต์ใต้ร้านอยู่ก่อนถึงแยกละแม สังเกตุป้ายร้านให้ดีๆ

"ขาหมูนกน้อย" นอกจากเมนูขาหมูแล้วยังมีอาหารตามสั่งไว้บริการอีกหลากหลายเมนู มาวันนี้ฉายเดี่ยวอีกเช่นเคย จัดไปได้แค่....

ขาหมูหนึ่งจาน และข้าวเปล่าอีกหนึ่งจาน

อร่อยครับ ขาหมูนุ่มละมุน ยิ่งส่วนหนังประหนึ่งจะเด้งได้ในปากเรา ถ้าพลาดจะเสียใจ

สำหรับร้านตกแต่งง่ายๆ แต่จะสังเกตุได้จะเป็นโต๊ะใหญ่ๆ ถ้ามานั่งทานคนเดียวจะรู้สึกว้าเหว่ขึ้นมาจับใจ

อีกอย่างที่จะลืมบอกไปไม่ได้เลย คือ ทางร้านไม่มีน่ะครับที่จะสั่งข้าวขาหมูหนึ่งจานแบบที่ขายทั่วๆไป ที่นี้จะมาเป็นจานครับ จานละ 160.- บาท เป็นขาหมูครึ่งขา แล้วต้องสั่งข้าวเปล่าไปอีกจาน ท่านถึงจะได้กิน "ข้าวขาหมูนกน้อย" จึงไม่เหมาะกับคนทานน้อยและมาคนเดียว 

แต่...สำหรับผม ทานหมดน่ะครับ 
เพราะความอร่อย และความสามารถเฉพาะตัว ค่อยไปเบิร์นไขมันออกได้5555